Արթուր Սոխիև

Արթուր Մարատի Սոխիև (, ), ռուս ֆուտբոլիստ, հարձակվող։

Կենսագրություն 
Օսական ֆուտբոլի սան է։ 2018-2019 թվականներին Հյուսիսային Օսիայի առաջնությունում հանդես է եկել «Դիգորա» ակումբի կազմում։ «Դիգորա-2»-ի կազմում դարձել է Հյուսիսային Օսիայի Առաջին լիգայի բրոնզե մեդալակիր, ընդգրկվել է Առաջին լիգայի խորհրդանշական հավաքականում։ Հարավային և Հյուսիսային Կովկասի դաշնային շրջանի պատանեկան հավաքականի կազմում Ռուսաստանի 2019 թվականի առաջնության հաղթող։

2020 թվականի փետրվարին տեղափոխվել է ՊՖԼ «Սպարտակ-Վլադիկավկազ» ակումբ, որի կազմում անցկացրել է մեկ հանդիպում՝ մարտի 14-ին մասնակցելով Մայկոպի «Դրուժբա»-ի դեմ ողջ արտագնա հանդիպմանը (0:1)։ Շուտով COVID-19 համավարակի պատճառով մրցաշրջանն ավարտվել է, իսկ թիմը մայիսին լուծարվել է։ Հուլիսին նա փորձաշրջան է անցել ՌՊԼ «Ռոստով» ակումբում և հոկտեմբերին կնքել եռամյա պայմանագիր։ Երիտասարդական առաջնությունում առաջին հանդիպումն անցկացրել է սեպտեմբերի 11-ին՝ առաջին տուրի «Կրասնոդար»-ի դեմ արտագնա խաղում (1:2)․ հեռացվել է արդեն 8-րդ րոպեին մրցակցի դեմքին գլխով հարվածելու համար։ 2020 թվականի հոկտեմբերի 18-ին նորամուտն է նշել Ռուսաստանի առաջնությունում։ «Ախմատ»-ի դեմ խաղում փոխարինման է դուրս եկել 62-րդ րոպեին՝ աչքի ընկելով գոլային փոխանցմամբ։

2022 թվականի հուլիսի 18-ին ազատ գործակալի կարգավիճակով դարձել է Մախաչկալայի «Դինամո»-ի խաղացող։ Ակումբի կազմում նորամուտը նշել է նույն օրը՝ փոխարինման դուրս գալով  հանդիպման երկրորդ խաղակեսում։ Նույն թվականի սեպտեմբերի 3-ին Դաղստանի ակումբը հայտարարել է կողմերի փոխադարձ համաձայնությամբ Սոխիևի հետ պայմանագրի խզման մասին։ Ընդ որում, արդեն սեպտեմբերի 2-ին նա ընդգրկվել է «Եսենտուկի»-ի հայտացուցակում։

Ծանոթագրություններ 

Ռուս ֆուտբոլիստներ